 Muhammadu Buhari : Muhammadu Buhari tí wọn bí ní ọjọ kẹtàdínlógún, oṣù Ọpẹ, ọdún 1942, olóṣèlú tí ó jẹ Ààrẹ orílẹ-èdè Nàìjíríà láàrin ọdún 2015 sí ọdún 2023. Ó lo sáà àkọkọ rẹ láàrin ọdún 2015 sí 2019 àti ìkejì láàrin ọdún 2019 sí 2023. Buhari tí fìgbà kan jẹ ogágun Mejọ Gẹnẹrà àti pé ó jẹ olórí orílẹ-èdè Nàìjíríà láti ọjọ kọkànlélọgbọn, oṣù Ọpẹ, odún 1983 sí oṣù Ògún, odún 1985, lẹyìn tí ó fipá gbàjọba. A bí Muhammadu Buhari sí ìdílé Fúlàní ní ìlú Daura, ìpínlẹ Katsina. Bàbá rẹ ni Hardo Adamu, ẹni tí ó jẹ olórí Fulani, orúkọ ìyá rẹ sì ni Zulaihat, ẹni tí ó jẹ Hausa. Òun ni ọmọ kẹtàlélógún tí bàbá rẹ bí. Ìyá Buhari ni ó tọọ dàgbà, bàbá rẹ fi ayé sílẹ nígbà tí ó wà ní ọmọ ọdún mẹrin. Buhari dara pọ mọ Nigerian Military Training College NMTC ní ọdún 1962, ó jẹ ọmọ ọdún ọkàndínlógún nígbà náà. Ní oṣù kejì ọdún 1964, a yí orúkọ ilé-ìwé ológun náà padà sí Nigerian Defence Academy NDA.Ní àárín ọdún 1962 sí 1963, Buhari kọ nípa ìmọ ogun ní Mons Officer Cadet School ní ìlú Aldershot, England. Ní oṣù kínní ọdún 1963, nígbà tí Buhari jẹ ọmọ ogún ọdún, wọn sọọ di lieutet kejì. 